《枯木竹石图为赵行恕作》
明代·刘溥

露华洗湿江上秋，美人不来生别愁。
洞庭潇湘隔千里，两岸白云如水流。
碧空茫茫九疑道，君山一点青螺小。
鹧鸪啼断竹枝寒，凤凰飞去梧桐老。

作者简介：苏州府长洲人，字原博。祖、父皆以医得官。宣德初，以善医授惠州局副使。后调太医院吏目。博通经史，精天文律历之学，亦善画工诗，与晏铎、王淮、汤胤绩、苏平、邹亮、蒋忠等号“景泰十才子”，常被推为盟主。有《草窗集》。